tomron87/hebrew-wikipedia-sentences-corpus huggingface dataset:
מוריאן מ-Parade, שציין לשבח את האפקטים המיוחדים בו והצהיר: "מאז יציאת הסרט "שליחות קטלנית 2: יום הדין" (1991) ועד ליציאה של "טיטניק" (1997), אמצע עד סוף שנות ה-90 של המאה ה-20 היו תור זהב לאפקטים מיוחדים.
התמונות שנוצרו על ידי המחשב היו חדשניות לגמרי והשתמשו בהן רק כשהיה צורך להציג אפקטים מיוחדים שכאלה.
כך קרה עם האפקטים ב-"Frozen", שגרמו למדונה לשנות צורה על רצפת המדבר".
ב-Director File, הכירו בו כאחד מהבולטים ביותר בקריירה שלה, והדגיש שהוא "שינה" את תדמיתה הציבורית וסימן את תחילתו של עידן חדש של "המדונה הרוחנית".
עם זאת, נאמר שם שבעוד שחלק מהאפקטים עצמם היו "מצוינים", חלק אחר שלהם לא היה ברור.
תמרה איקנברג מלוס אנג'לס טיימס הצהירה ש"התנועות המוזרות והזורמות שאמורות להיראות רוחניות נראות למעשה כמו ווגינג בהילוך איטי".
איגנסיו ד'אמור ומריאנו לופס תהו האם הופעת שלוש הדמויות בצורתה של מדונה, הטרנספורמציות וקעקועי החינה נחוצים.
חואן סנגוינו מוואניטי פייר היה ביקורתי יותר, ואמר "מה ש[היא] מצוינת בו, זה לנכס תרבותית את כל מה שהיא רואה כשהיא בחופשה.
קבלה, אזוטריות, קעקועי חינה ובקיצור, מה שהאמריקאים מגדרים כ"תרבויות מזרחיות" כאילו יש ארץ שנקראת מזרח".
לכבוד 20 שנים ליציאתו של Ray of Light סקרו אותו בישראל היום וכינו את הקליפ של "Frozen" כ"קודר" ו"מרגש".
הקליפ של "Frozen" נכלל במספר רשימות סוף שנה של השירים הטובים ביותר שפורסמו במרוצת השנים.
ארגוןרשימהמיקוםמקוררולינג סטון20 הקליפים המובילים של מדונה17בילבורד10 הקליפים הטובים ביותר של מדונה3Idolator25 הקליפים הטובים ביותר של מדונה6NewNowNext55 הקליפים הטובים ביותר של מדונה5Parade21 הקליפים הגדולים של מדונה בכל הזמנים8Slant Magazine100 הקליפים הגדולים בכל הזמנים39VH1הקליפים הטובים ביותר בכל הזמנים שצולמו במדברנכלל
במהלך טקס פרסי הווידאו קליפים של MTV לשנת 1998 זכה בפרס בקטגוריית, "האפקטים המיוחדים הטובים ביותר בקליפ"; הפרס הוענק למרגטרויד, ויליאמס, ולשם והייאם.
הוא זכה להכרה כ"קליפ הבין-לאומי של השנה" בטקס פרסי פורין והגיע למקום החמישי באותה הקטגוריה בטקס פרסי גפה.
שנהארגוןפרסתוצאהמקור1998פרסי הווידאו קליפים של MTVהאפקטים המיוחדים הטובים ביותר בקליפ1999פרסי MVPAהאפקטים הוויזואליים הטובים ביותרעיצוב השיער הטוב ביותרעיצוב האיפור הטוב ביותרהצילום הטוב ביותרהבימוי הטוב ביותרפרסי CAD Weekקליפ הדאנס הטוב ביותרהעריכה הטובה ביותרהאפקטים הוויזואליים הטובים ביותרפרסי פוריןהקליפ הבין-לאומי של השנהפרסי גפההקליפ הבין-לאומי של השנה
הסוציולוג מתיאס גרוס טען שיש עניין רב בקליפ וציין שיש בו חלום, המונע לפי הטכניקה של פרספקטיבה מרכזית; הוא הוסיף שמדונה מגלמת תפקיד של מכשפה או ישות לא ידועה.
בהמשך, הגיע למסקנה שהצופים מצליחים להבין את חזונה ומצבה הכללי, אך בו-זמנית מקבלים רושם ריאליסטי של אישה מלנכולית השוכנת במדבר.
לדברי סגון פוז-הרננדס וג'רמן-איבנס, התצוגות האסתטיות החדשות של מדונה הן בקליפ של "Frozen" והן בקליפ של "Ray of Light" (הסינגל העוקב אליו) עוררו "מיידית" עניין ביקורתי ופופולרי.
לדבריהם, זו הייתה האינדיקציה הראשונה ל"דרכה הרוחנית והאמנותית החדשה" וזאת, בנוסף לכך שהתמונות "המסתוריות והמטרידות" הציגו אותה כ"מלאך מוות" הקורא לצופים; עם הדעה הזו הסכימו אלן מץ וקרול בנסון, מחברי הספר, The Madonna Companion: Two Decades of Commentary (1999), שציינו את אזכור סימני המוות והסצנות השונות שצולמו בגוונים קרים (ירוק-כחול).
בהמשך, ציינו הרננדס ואיבנס שסגנונה האזוטרי של מדונה בקליפ מקושר לתרבות העידן החדש, על אף העובדה שהיא מעולם לא אימצה במפורש את הסוגה באף אחד מאלבומיה.
דריל איסלי ואדי פיגל שכתבו יחד את הספר, Madonna: Blond Ambition (2012), הגיעו למסקנה שבין "Frozen" ל-"Ray of Light" יש דואליות שייצגה את שני הצדדים באישיותה, והשוו זאת ליין-יאנג.
הנרי קייזור ותורסטן וובנה מחברי הספר, Rewind, Play, Fast Forward: The Past, Present and Future of the Music Video (2010), טענו שפיסות הבד הגדולות הנאספות סביב מדונה "מציגות איכות ברורה עוד יותר של תנועה עצמאית", אשר נעה בין "מצב יציב ונוזל".
לפי המחברת והעיתונאית לוסי או'בריאן, ניתן לחלק את עבודתה של מדונה לשלושה שלבים: "עלמה", "אמא" ו"מכשפה", שהאחרון הוא "החבוי ביותר [ו]הקשה ביותר להבנה".
בהמשך, ציינה שהיא חקרה בקצרה את ארכיטיפ המכשפה ב-"Frozen", שם היא עפה בשמים כ"מכשפת רפאים".
קרול קלרק מחברת הספר, Madonna Style (2012), סברה שבסך הכול, כל הקליפים מ-Ray of Light לא היו "מאירים באופן עקבי".
בהמשך, אמרה ש"בשממה המסתורית של "Frozen", מדונה, עם שיערה השחור, בגדיה והאווירה העוצמתית והמטרידה שלה, מחפשת רוחניות על פני חומריות, מעין חושך על פני אור".
עם זאת, ציינה שמדונה רמזה על התפתחויות אישיות באמצעות כפות ידיה שקושטו באיורי חינה.
בתקשורת המערבית, שייכו את הקליפ לדרום אסיה והוא הפך לטרנד באזורים שונים ברחבי העולם.
לורן פורט בסרט, La mujer Madonna: una ambición inquebrantable (2019), סיכמה שעל אף ש"הקליפ לא כלל אביזרי אופנה הודיים, יופייה משך את עיניו של הציבור המקומי, ובהמשך משך גם את תשומת הלב של התקשורת העולמית".
במרוצת השנים, הפך הקליפ לחלק מתרבות ארצות הברית ונותח בידי מוזיקולוגים שונים.
הקרדיטים והצוות מותאמים מהאתר הרשמי של IMDb.
אזורתאריך יציאהפורמטחברת תקליטיםמקוראירופה12 בפברואר 1998MTVהאחים וורנר • מאבריקארצות הברית16 בפברואר 1998
"Fue Tu Culpa" (בעברית: "זו הייתה אשמתך") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמר-יוצר הספרדי פראן רוזאנו, מתוך אלבום האולפן השני שלה, Nattividad.
השיר יצא לאור ב-18 בנובמבר 2021, על ידי חברות התקליטים סוני מיוזיק לטין ופינה רקורדס, כסינגל התשיעי מתוך האלבום.
לאחר יציאתו של השיר, הופנו כלפיו ביקורות חיוביות מטעם מבקרי המוזיקה.
השיר נכתב על ידי רפאל פינה, OMB, נאטי נטשה, פושו, לוני ופראן רוזאנו והופק על ידי לוני.
השיר יצא כסינגל התשיעי מתוך Nattividad, חודשיים לאחר יציאתו של האלבום עצמו, במטרה להמשיך ולעזור בקידום המסחרי שלו ברחבי העולם.
אחריו, הוחלט להוציא את "Arrebatá" כסינגל העשירי והאחרון מתוך האלבום.
הווידאו קליפ הרשמי של השיר הועלה לערוץ היוטיוב של נאטי נטשה ב-18 בנובמבר 2021, בשידור חי.
הקליפ מציג בתחילתו עיר עתידנית לכאורה, המוארת באורות ניאון, תוך ששמה של נאטי נטשה מוצג באמצעות אותם האורות.
הקונספט של הקליפ הוא כלי רכב כדוגמת אופנועים ומכוניות, בצבעים שונים.
נכון לאפריל 2022, מונה הצפיות של הקליפ עומד על למעלה מ-13.5 מיליון צפיות.
אזורתאריך יציאהפורמטחברת תקליטיםמקורכלל העולם18 בנובמבר 2021הזרמת מוזיקה • הורדה דיגיטליתסוני לטין • פינה
Fuck You (בעברית: לכו תזדיינו) הוא סינגל שהוקלט על ידי הזמרת-יוצרת האנגלייה לילי אלן, מתוך אלבום האולפן השני שלה, It's Not Me, It's You.
הוא יצא לאור ב-10 ביולי 2009, על ידי חברות התקליטים פרלופון וריגל רקורדינגס, כסינגל השלישי מתוך האלבום.
הוא נכתב על ידי אלן וגרג קורסטין והופק על ידי השני גם כן.
השיר הופיע במקור במייספייס של אלן ב-2008 לצד השירים "I Could Say" ו-"I Don't Know" (שהופץ מאוחר יותר בשם "The Fear") בשם "Guess Who Batman".
"Fuck You" נכתב על ידי אלן וגרג קורסטין.
אלן כתבה: "אנחנו הנוער, אנחנו יכולים לשנות את העתיד שלנו ואף לקבוע אותו, בצורה שמתאימה לנו".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-235 מיליון השמעות.
הווידאו קליפ הרשמי של השיר פורסם ב-15 ביוני 2009.
נכון למאי 2022 עומד מונה הצפיות של הקליפ על למעלה מ-30 מיליון צפיות.
מקוםתאריםמכירות אוסטרליה (ARIA) זהב 35,000 איטליה (FIMI) זהב 10,000 בלגיה (BEA) זהב 15,000 הממלכה המאוחדת (BPI) זהב 400,000 פינלנד (Musiikkituottajat) זהב 5,153 צרפת (SNEP) זהב 150,000 שווייץ (IFPI Switzerland) זהב 15,000 מכירות + הזרמת מדיה בלבד
אזורתאריך יציאהפורמטחברת תקליטיםמקורכלל העולם10 ביולי 2009הזרמת מוזיקה • הורדה דיגיטליתפרלופון • ריגל
Fuckin' Problems הוא שיר של הראפר האמריקאי אייסאפ רוקי, בהשתתפות הראפר הקנדי דרייק והראפרים האמריקאים 2 צ'יינז וקנדריק לאמאר.
הוא יצא לאור ב-24 באוקטובר 2012, כסינגל השני מתוך אלבום הבכורה של רוקי, Long.
ASAP, ומאוחר יותר יצא לרדיו ב-27 בנובמבר 2012.
נואה "40" שביב עזר לאמנים בכתיבת השיר ואף שימש כמפיק המוזיקלי שלו לצד דרייק, שהשתמש בשם העט "סי.
סטטיק מייג'ור קיבל קרדיט כתיבה שלאחר המוות על סימפול המנגינה של השיר שלא יצא של אליה, "Don't Be Jealous" (שדלף בינואר 2013 בשם "Quit Hatin'").
אף על פי שלא זכה לקרדיט, בשיר אינטרפולציה לשירו של אול דירטי באסטרד, "Shimmy Shimmy Ya".
השיר הועמד לפרס גראמי לשיר הראפ הטוב ביותר.
הווידאו קליפ, בבימוים של סאם לקה וקלארק ג'קסון, הוצג בבכורה ב-3 בדצמבר 2012 ב-.
הראפר טייגה הוציא פריסטייל על מקצב השיר במיקסטייפ שלו, 187, בשנת 2012. ליל ויין כלל פריסטייל על המקצב במיקסטייפ Dedication 5 לצד קיד קיד ויורו.
פריסטיילים ורמיקסים אחרים לשיר בוצעו על ידי ריק רוס (עם סטאלי), טריי סונגז, ג'ואל אורטיז וקווין מקאל, בין היתר.
מגזין קומפלקס דירג את השיר במקום ה-21 ברשימת 50 השירים הטובים ביותר לשנת 2012. פיצ'פורק דירגו את השיר במקום ה-35 ברשימת 100 השירים הטובים ביותר לשנת 2013. ב-XXL דורג השיר במקום ה-14 ברשימתם של השירים הטובים ביותר מהשנה.
השיר מכר למעלה משני מיליון עותקים דיגיטליים בארצות הברית עד אוקטובר 2013. השיר הגיע בשיאו למקום השמיני במצעד הבילבורד הוט 100, והוא המצליח ביותר מתוך האלבום.
זה גם שירו המצליח ביותר של רוקי כאמן מוביל.
Fryslân הוא אלבום האולפן השמיני של הזמר ההולנדי יוסט קליין.
את האלבום הוציאה ב-30 בספטמבר 2022 לאור חברת התקליטים אלבינו ספורטס להורדה דיגיטלית ולסטרימינג.
הוא פורסם כשנה לאחר צאת אלבומו הקודם של קליין, Albino Sports, Vol.
Fryslân כולל 14 רצועות, ואורכו עומד על 34 דקות ו-19 שניות.
לפני יציאת אלבום פורסמו סינגל מסחרי אחד לקידומו: "Wachtmuziek", שהגיע למקום השישי במצעד 100 הסינגלים ההולנדיים.
Fryslân הגיע למקום הרביעי במצעד 100 האלבומים ההולנדיים ולמקום החמישי במצעד האלבומים של פלנדריה.
כמו כן, הוא דורג במקום השביעי במצעד האלבומים הרשמי של ליטא.
Fruitcake (בעברית: "עוגת פירות") הוא המיני-אלבום השני והראשון בעל נושא חג המולד של הזמרת האמריקאית סברינה קרפנטר.
המיני-אלבום יצא לאור ב-17 בנובמבר 2023 על ידי חברת התקליטים איילנד רקורדס.
המיני-אלבום הופק על ידי ג'וליאן בונטה וג'ון ראיין.
לפני שחתמה על חוזה עם איילנד רקורדס בשנת 2021, הוציאה קרפנטר מספר שירי חג מולד, ביניהם "Christmas the Whole Year Round" שהגיע למקום ה-17 במצעד השירים הדיגיטליים - חג המולד בארצות הברית.
בדצמבר 2022, לאחר הצלחת אלבום האולפן החמישי שלה, Emails I Can't Send, שחררה קרפנטר רמיקס לחג המולד לשירה "Nonsense", שנקרא "A Nonsense Christmas".
ב-8 בנובמבר 2023 הכריזה קרפנטר ברשתות החברתיות על המיני-אלבום הראשון שלה בנושאי חג המולד, ופרסמה את רשימת השירים של האלבום.
האלבום יצא לאור ב-17 בנובמבר 2023, עם עיצוב הכרזה באתר הרשמי שלה ששמר על האסתטיקה של אלבומה הקודם Emails I Can't Send.
המיני-אלבום נפתח עם השיר "A Nonsense Christmas", רמיקס לחג המולד לשירה הוויראלי "Nonsense".
השיר משלב משחקי מילים על חג המולד עם התייחסויות לצ'ארלס דיקנס ועיטורי עץ חג המולד, תוך שינוי המילים המקוריות להתאמה לנושא חג המולד.
בשיר נכלל גם קטע סיום חדש.
השיר השני, "Buy Me Presents", ממשיך עם משחקי המילים בנושא חג המולד, תוך שימוש בסקסופון ובצלילים המזכירים פסקול של סרטי הולמרק.
השיר "Santa Doesn't Know You Like I Do" מציג שינוי אווירה לבלדה עצובה עם גשר מדובר שמזכיר את סגנון השיר "Skinny Dipping" של קרפנטר.
השיר מתאפיין בניגוד בין מקצבי הסנייר להפקה העדינה, ליצירת אווירה מלנכולית.
השיר "Cindy Lou Who", על שם דמות מספרו של דוקטור סוס, "הגרינץ' שגנב את חג המולד!", מתאר שברון לב שבו קרפנטר בוחנת את רגשותיה כלפי בת זוגו החדשה של אהובה לשעבר.
השיר "" מביא נימה פופית עם רצון לדלג על חג המולד משום ש"כולם חוגגים עם בני זוג".
השיר הושווה ל-"Dance the Night", ומילותיו כוללות התייחסות הומוריסטית ל"עוגת פירות שמגעילה אותה".
המיני-אלבום נחתם בקאבר לשירו של אירווינג ברלין "White Christmas" בשם "White Xmas".
הביצוע של קרפנטר לשיר כולל שילוב של השיר "ג'ינגל בלז" ותואר כנקודת השיא של המיני-אלבום.
המיני-אלבום התקבל בחיוב על ידי מבקרי המוזיקה.
אלכס הופר מ-"American Songwriter" שיבח את קרפנטר על יצירת חומרים מקוריים במקום להסתמך על שירי חג מולד מסורתיים בלבד.
איימי בריטון מ"אינדפנדנט" תיארה את האלבום כ"חגיגה מוזיקלית מתוקה", וציינה כי למרות השימוש בקלישאות של שירי חג המולד, נשמרת בו מהות האומנית.
בספטמבר 2024, פורסם שקרפנטר תנחה ספיישל מוזיקלי לחג המולד שיעלה ב-6 בדצמבר 2024 בנטפליקס בשם "A Nonsense Christmas With Sabrina Carpenter".
הספיישל יכלול "דואטים בלתי צפויים" ואורחים קומיים.
קרפנטר מפיקה את הספיישל בשיתוף עם OBB מדיה תחת החברה שלה "At Last Productions".
בנובמבר 2024 קרפנטר חשפה את הטריילר לסרט במהלך המופע האחרון של סיבוב ההופעות שלה "Short n' Sweet Tour" בארצות הברית בלוס אנג'לס.
הסרטון נחשף בנטפליקס וכולל הצהרה של קרפנטר: "חג המולד מגיע מוקדם השנה.
לא הייתי סומכת על לילה שקט".
הספיישל כולל רשימת אורחים מפורסמת, בהם צ'אפל רואן, טיילה, שאניה טוויין, קאלי אוצ'יס, קואינטה ברונסון, קארה דלווין, ניקו היראגה ושון אסטין.
המופע ישלב שירים מתוך המיני-אלבום וכן גרסאות כיסוי לשירי חג מפורסמים נוספים.
Full Throttle הוא משחק הרפתקה ממוחשב שנוצר בשנת 1995 על ידי חברת לוקאס ארטס למערכת ההפעלה DOS ומקינטוש.
בשנת 2017 יצאה גרסה מחודשת של המשחק (Full Throttle Remastered) שפותחה בידי חברת Double Fine ומעצב המשחקים טים שייפר .
דמותו של הנבל הראשי במשחק, אדריאן ריפבורגר, מדורגת במקום ה-96 ברשימת הנבלים הגדולים ביותר במשחקי וידאו, לפי IGN.
עלילת המשחק מתרחשת בעתיד דיסטופי, במהלך שנת 2040, בו כל כלי הרכב הממונעים מרחפים מעל לקרקע באמצעות טכנולוגיית אנטי-כבידה.
עלילת המשחק מתמקדת באופנוען קשוח בשם בן אשר הוא המנהיג של כנופיית אופנוענים בשם 'Polecats'.
בן ויתר חברי הכנופיה בולטים במיוחד בכבישים משום שהם רוכבים על אופנועים קלסיים עם גלגלים אשר אינם משתמשים בטכנולוגיית אנטי-כבידה.
בתחילת המשחק חברי הכנופיה רוכבים ביחד במורד כביש מס' 9, שם הם מתקדמים לקראת לימוזינה לבנה יקרה.
בתוך הלימוזינה יושבים מלקולם קורלי ואדריאן ריפבורגר אשר הם, בהתאם, המנכ"ל וסגן המנכ"ל של חברת "קורלי מוטורס", יצרנית האופנועים האחרונה בעולם.
קורלי וריפבורגר עושים דרכם לאספה השנתית של בעלי המניות של חברת קורלי מוטורס, אשר במהלכה הם צפויים לקבוע כיצד יראה העתיד של החברה.
בן, אשר איננו סובל כלי רכב ממונעים שאינם אופנועים, נוסע עם אופנועו מעל לגג של הלימוזינה, וכתוצאה מכך הוא שובר קישוט יקר שהיה מוצב בקדמת מכסה המנוע של הלימוזינה.
בעקבות כן קורלי דורש מנהג הלימוזינה לנסוע אחר הכנופיה על מנת לגלות מי היה האופנוען שנסע מעל למכוניתם.
בן ויתר חברי הכנופיה עוצרים להירגע בבר אופנוענים הממוקם בצידי הדרך.
זמן קצר לאחר מכן קורלי מגיע למקום, נכנס לבדו לבר, ובמהרה מתיידד עם בן ויתר חברי הכנופיה.
בהמשך נכנס לבר אדריאן ריפבורגר, אשר מבקש לדבר עם בן באופן פרטי.
בן וריפבורגר הולכים לאזור מבודד מאחורי הבניין של הפאב, ושם ריפבורגר מציין בפניו כי הוא מעוניין שבן ויתר חברי כנופיית ה'Polecats' יתלוו אליו ואל קורלי לאספה השנתית של בעלי המניות של חברת קורלי מוטורס.
לאחר שבן מסרב להצעה, עוזריו של ריפבורגר הולמים במפתיע בראשו של בן, וכתוצאה מכך בן מאבד את הכרתו.
עוזריו של ריפבורגר, נסטור ובולוס, זורקים את בן לתוך פח גדול מאוחרי הבר.
בן יוצא בעקבות חבריו, ומגלה במהרה כי ריפבורגר חיבל באופנוע שלו, שכן זמן קצר לאחר שהוא מתחיל לנסוע הגלגל הקדמי של האופנוע נופל וכתוצאה מכך בן מתרסק עם אופנועו, ומאבד את ההכרה בשנית.
בהמשך עיתונאית בשם מירנדה מוצאת את בן ומביאה אותו למכונאית בשם מורין, אשר מתקנת את האופנוע של בן, באמצעות מספר חלקים מיוחדים אותם בן חייב להשיג.
בהמשך מירנדה עוצרת בתחנת רענון לאורך הדרך ושם, מחוץ לשירותים הציבוריים, היא מבחינה במקרה באדריאן ריפבורגר אשר רוצח באכזריות את קורלי באמצעות מקל ההליכה שלו.
מירנדה מצליחה לתעד את הרצח באמצעות המצלמה שברשותה אך בולוס מפתיע אותה, ולוקח את המצלמה ממנה, אך היא מצליחה לברוח מהמקום.
בולוס מקבל הוראה מריפבורגר לרצוח את מורין ולהשמיד את המצלמה של מירנדה.
בן מגיע לאותה תחנת הרענון זמן קצר לאחר מכן, ופוגש בקורלי הגוסס.
במילותיו האחרונות, קורלי מציין בפני בן כי ריפבורגר מתחנן להשתלט על "קורלי מוטורס" ולהתחיל לייצר מכוניות מיניוואן במקום אופנועים.
קורלי מבקש שבן יאתר את ביתו מורין ויסכל את מזימותיו של ריפבורגר.
בן מגלה בהמשך כי ריפבורגר דאג להפליל את בן ואת יתר חברי כנופיית ה'Polecats' ברצח של קורלי, וכי המשטרה כלאה בינתיים את כל יתר חברי הכנופיה.
בן נמלט מהאזור במטרה לחשוף את הרוצחים האמיתיים, ולמנוע מריפבורגר להפוך את חברת קורלי מוטורס ליצרנית מכוניות מיניוואן.
בעת ההימלטות בן נתקל בשלושה כנופיות אופנועים אחרות - כנופיית ה'Vultures' (בהמשך מתברר שמורין היא אחת מחברי כנופיה זו), הכנופיה 'Rottwheelers' (אשר חבריה נחשבים לאנשים אכזריים, טפשים ומכוערים), והכנופיה המסתורית 'Cavefish'.
כמו כן, בן פוגש גם במקרה את המנהיג הקודם של כנופיית ה'Polecats', אשר נותן לבן מספר עצות מועילות במיוחד.
בן משכנע בהמשך את מורין כי הוא חף מפשע, ומשכנע אותה לסייע לו לחשוף כי ריפבורגר הוא למעשה הרוצח האמיתי, ולמנוע מריפבורגר להשתלט על חברת "קורלי מוטורס".
בן ומורין מצליחים להתגנב לתוך האספה השנתית של בעלי המניות של חברת קורלי מוטורס ושם, במהלך הנאום של ריפבורגר, הם מצליחים להציג על מסכי הענק תמונות שתיעדו את הרצח.
כמו כן, הם משמיעים את צוואתו המוקלטת של קורלי בה הוא ציין במפורש כי הוא מעוניין שבתו מורין תהיה היורשת של חברת "קורלי מוטורס".
ריפברוגר מנסה לדרוס אותם באמצעות המשאית שבה הוא נוהג.
חברי כנופיית האופנוענים של מורין, ה'Vultures', מגיעים ומצליחים לעצור את המשאית של ריפבורגר.
המשאית של ריפבורגר מגיעה בחריקת בלמים למיקום בו עמד הגשר שנהרס קודם לכן.
לאחר עימות אחרון בין בן לריפבורגר, ריפבורגר נופל אל מותו.
בסוף המשחק מתקיימת הלווייתו של קורלי.
המשחק מסתיים כאשר בן רוכב לעבר השקיעה על אופנועו.
בן (מדובב על ידי רוי קונרד) - גיבור המשחק והמנהיג של כנופיית האופנוענים ה-'Polecats', אם כי לאורך רוב המשחק יתר חברי הכנופיה נמצאים בכלא בעוד שבן מנסה להוכיח כי הם חפים מפשע על מנת לשחרר אותם מהכלא.
מורין "מו" קורלי (מדובבת על ידי קאת' סאוסי) - בתו של מלקולם קורלי, אשר בסתר היא גם חבר בכנופיית האופנועים ה-'Vultures'.
בסוף המשחק מורין יורשת את חברת קורלי מוטורס.
מלקולם קורלי (מדובב על ידי המילטון קאמפ) - הבעלים של קורלי מוטורס, יצרנית האופנועים האחרונה בעולם, אשר מוערך במיוחד על ידי כל כנופיות האופנוענים.
אדריאן ריפבורגר (מדובב על ידי מארק המיל) - סגן המנכ"ל בחברת קורלי מוטורס והנבל העיקרי במשחק.
בולוס (מדובב על ידי ג'ק אנג'ל) - שומר ראשו של מלקולם קורלי, אשר בוגד בהמשך בקורלי כאשר הוא מחליט לסייע לאדריאן ריפבורגר להוציא לפועל את מזימותיו.
נסטור (מדובב על ידי מוריס להמארשה) - הנהג של מלקולם קורלי, אשר גם הוא בוגד בהמשך בקורלי ומחליט לסייע לאדריאן ריפבורגר להוציא לפועל את מזימותיו.
Full Throttle הוא משחק הרפתקה דו־ממדי בממשק "הצבע והקלק" (עם העכבר).
זהו המשחק העשירי של חברת לוקאס ארטס שהשתמש במנוע SCUMM - משחקים עם ממשק משחק בו השחקן מדבר עם דמויות ואוסף פריטים שיתבררו כחיוניים להמשך המשחק.
במשחק זה בדומה לשני המשחקים הקודמים שלוקאס ארטס יצרה ("יומו של הטנטקל" ו"סם ומקס מתגלגלים בדרכים") לוקאס ארטס בנו את המשחק כך שאי אפשר יהיה להיתקע מפני שהשחקן שכח לקחת חפץ חיוני להמשך המשחק או להיהרג.
Funhouse הוא אלבומה החמישי של הזמרת פינק.
האלבום יצא לאור ברחבי העולם באוקטובר 2008. האלבום הגיע למקום ראשון במצעדים של המדינות אוסטרליה, ניו זילנד ואנגליה, הוא גם הצליח במדינות ארצות הברית, אירלנד, צרפת וגרמניה.
הסינגל הראשון שלה מהאלבום "So What" היה המצליח ביותר שלה בכל הקריירה שלה.
הוא הגיע למקום ראשון באחת עשרה מדינות ולחמשת הראשונים בהרבה מדינות אחרות.
הסינגל השני שלה "Sober" הגיע לעשרים הראשונים בעשרים מדינות כולל ארצות הברית, קנדה וטורקיה.
הסינגל השלישי "Please Don't Leave Me" הגיע לארבעים הראשונים בארצות הברית ולעשרים הראשונים בקנדה, ניו זילנד, אוסטרליה ואנגליה.
עוד סינגל שיצא הוא "Bad Influence" שצועד במצעדים של ניו זילנד ואוסטרליה.
סינגלים נוספים שיצאו: "Funhouse" ששוחרר לראשונה באוגוסט, 2009 באנגליה,"I Don't Believe You" ששוחרר לראשונה באוקטובר באוסטרליה ו"Ave Mary A" שיצא באוסטרליה בינואר, 2010.
שמו המקורי של האלבום היה אמור להיות "Heartbreak Is A Motherfucker" ששמו ניתן בעקבות הגירושין המכוערים של פינק ובעלה, קארי הארט, למרות שהם השלימו בסוף.
השם שונה כדי למנוע ביקורת וירידה במכירות האלבום.
Full Circle הוא אלבומה השמיני של להקת הדלתות, שיצא בשנת 1972. זהו האלבום השני לאחר מותו של ג'ים מוריסון, והאחרון שהקליטו עד An American Prayer בשנת 1978. האלבום כולל את הלהיט האחרון של הלהקה, "The Mosquito".
בניגוד לאלבומיה הקודמים של הלהקה, צלילי הבס נוכחים בכל השירים באלבום.
ב-2006 יצא האלבום על CD עם האלבום "הפוסט-מוריסון" הראשון של הלהקה, Other Voices.
אלבומה הראשון של הלהקה ללא ג'ים מוריסון, Other Voices משנת 1971, הגיע למקום ה-31 במצעד הבילבורד, מה שהראה שהלהקה הצליחה לשרוד את מותו של מוריסון.
הלהקה - שלישייה המורכבת מהקלידן ריי מנזרק, הגיטריסט רובי קריגר והמתופף ג'ון דנסמור - בחרה להקליט את Other Voices במרחב החזרות שלהם הידוע בשם The Workshop, אותו בניין בן שתי קומות בשדרות סנטה מוניקה 8512 בו הקליטו את L.A.
Woman המצליח, אך עבור Full Circle הם בחרו לעבור לאולפני A&M בהוליווד.
בעוד ש-Other Voices היה, במידה מסוימת, הרחבה של הסשנים של L.A.
Woman (חלק מהשירים שעבדו עליהם לפני שמוריסון עזב לפריז), Full Circle הייתה יצירה עצמאית שראתה את הלהקה מתעמקת בג'אז ועובדת עם כמה מוזיקאים מהשורה הראשונה.
ברוס בוטניק, שהנדס את כל אלבומי הדלתות עד לאותה נקודה והיה שותף להפקת L.A.
Woman ו-Other Voices, סירב להשתתף בסשנים.
ב-2015 הוא הודה בפני טום פינוק מ-Uncut שהוא לא זוכר אם התבקש לחזור או לא, אבל טען שהיה דוחה את ההצעה: "החבר'ה רצו שתהיה להם הזדמנות לעבוד עם מוזיקאים אחרים.
כשהם נכנסו ל-Full Circle הם לקחו את ההרחבה הזאת אפילו רחוק יותר".
הדלתות שכרו את הנרי לוי במקום בוטניק, שבתורו הביא את צ'ארלס לויד ושורה של נגני סשן.
לויד תרם סקסופון טנור וחליל לשירים וגם ניגן מאחורי הלהקה בסנטרל פארק ובהוליווד בול.
כמו ב-Other Voices, מנזרק וקריגר קיבלו על עצמם תפקידים ווקאליים, שנוספו לזמרי ליווי.
למרות ששני האלבומים שלאחר מוריסון נתפסים כלא חיוניים למעריצים ולמבקרים רבים של הדלתות, Full Circle הפיק להיט עולמי עבור הלהקה: "The Mosquito".
כפי שמסופר בפרופיל של Uncut משנת 2015 על שני האלבומים, השיר הפך לאחד השירים המתמשכים ביותר של הלהקה ברחבי העולם, כאשר מחבר השיר קריגר נזכר:הייתי בחופשה במקסיקו, ושלושת המוזיקאים המקומיים האלה ירדו מהגבעות.
הם היו שרים דברים של מריאצ'י, והיה להם שיר אחד על יתוש וזה נתן לי השראה.
זה היה למעשה הסינגל הנמכר ביותר שלנו אחרי שג'ים נפטר כי הוא היה בספרדית והוא הצליח מאוד ברחבי העולם.
לא רק במדינות לטיניות, אלא באירופה.
למעשה היו הרבה כיסויים, וחלקם די טובים.Full Circle הראה שהלהקה עדיין מתפתחת מבחינה מוזיקלית, עם הפיוז'ן הלטיני של "The Piano Bird" והפאנק המורכב של "Verdilac", אבל המתח גבר בין מנזרק, שרצה לחקור את הג'אז, לבין דנסמור וקריגר, שרצו להתמיד ברוק.
"ריי פשוט אמר, 'תראו, אני בחוץ, נמאס לי מזה, זה לא עובד'", נזכר קריגר בריאיון ל-Uncut ב-2015. "אז ויתרנו.
ג'ון ואני ניסינו לגרום לזה לעבוד.
ב-1972 הוציאו הדלתות את הסינגל "Get Up and Dance"; הבי-סייד היה השיר "Treetrunk", אחת משלוש הרצועות היחידות שלא הופיעו בשום אלבום אולפן שהוציאה הלהקה.
לדברי רובי קריגר, השיר הושאר מחוץ לאלבום כי "הוא נשמע מסחרי מדי".
השיר זכה לבסוף להוצאה רשמית מחודשת כחלק מהמהדורה היפנית של Singles Box בשנת 2013.
ריי מנזרק - שירה, קלידים
רובי קריגר - שירה, גיטרה, מפוחית
כריס אתרידג' - בס בשיר "Get Up and Dance"
צ'ארלס לויד - סקסופון טנור בשיר "Verdilac", חליל בשיר "The Piano Bird"
ג'ו גארנט - איור העטיפה
Funeral (תרגום לעברית: הלוויה) הוא אלבומם הראשון באורך מלא של ארקייד פייר, ששוחרר ב-14 בספטמבר 2004 בצפון אמריקה דרך Merge וב-28 בפברואר 2005 באירופה דרך Rough Trade.
שם האלבום ניתן לו בשל כך שמספר חברים בלהקה איבדו מבני ובנות משפחתם בסמוך לתקופת יצירת האלבום: סבתה של רז'ין נפטרה ביוני 2003, סבם של וין וויליאם באטלר נפטר בפברואר 2004 ודודתו של ריצ'רד ריד פרי נפטרה בפברואר 2004.
האלבום היה מועמד לפרס גראמי בשנת 2005 עבור האלבום האלטרנטיבי הטוב של השנה.
הוא זכה לביקורות נלהבות וחמות בכל העולם והופיע בפסגת רשימות סיכום שנה של מבקרים רבים כמו גם במקום הראשון ברשימות סיכום העשור של מבקרים רבים.
לפי אתר הביקורות Metacritic, לאלבום יש את מס' ההופעות השני בגודלו בעשרת הראשונים של רשימות סיכום עשור.
כשהאלבום היחיד שמקדים אותו בקריטריון זה הוא Kid A של רדיוהד.
הקלטות ראשוניות לאלבום בוצעו במהלך שבוע באוגוסט 2003 באולפני Hotel2Tango במונטריאול, קוויבק, ההקלטה הושלמה מאוחר יותר באותה שנה תוך שימוש באמצעים אנלוגיים בלבד.
האלבום עוסק בהתמודדות עם זמניות החיים והיותנו בני תמותה, בין השאר בהתמודדות עם אובדן אדם קרוב אך עושה זאת תוך ניחום וחיזוק ונטיעת תקווה.
הפתיח בחוברת האלבום מתאר בקצרה את ההקלטה של האלבום והנסיבות שהובילו לשם האלבום שנבחר.
העטיפה עוצבה בידי Tracy Maurice.
חוברת האלבום מעוצבת כתוכנייה של הלוויה.
Funeral זכה לקבל מהמבקרים פה אחד של שבחים והפך מיד קלאסיקה מודרנית.
באתר הביקורות Metacritic, שמחלק ציון משוקלל מבוסס על ציונים שניתנים ממבקרים שונים, האלבום קיבל את הציון הממוצע 90, מבוסס על 33 ביקורות.
מבקר המוזיקה של Allmusic, ג'יימס כריסטופר מונגר, העניק לאלבום דירוג של חמישה כוכבים (מתוך חמישה).
הוא תיאר את האלבום כאמיץ ומעצים.
Pitchfork נתנו לאלבום ציון 9.7 מתוך 10, דבר שהעמידו במקום השני ברשימת 200 האלבומים הטובים של העשור הראשון של שנות ה-2000, מיד אחרי, Kid A של רדיוהד.
Drowned in Sound שיבחו כשמבקרם כינה את האלבום מחזק, וממלא בתקווה ובאופוריה גם יחד, מספר את כל מה שיש לספר על מוות ועושה זאת בעשרה שירים.
Tiny Mix Tapes נתנו חמישה כוכבים ומבקרם כתב על האלבום שהוא כמו משהו שלא שמעתם מעודכם ועדין מאוד מוכר.
אורלי נקלר מקול הקמפוס ציינה את האלבום ברשימת סיכום העשור שלה וכתבה עליו: "'הלוויה' של ארקייד פייר מצליחה למצות בחבילה אחת כמעט את כל הרגשות שהמוות אוצר בחובו: עצב, אובדן, אבל, טקסיות, השלמה והתפכחות.
השמחה כבר מגיעה אחר כך."
מגזין NME, דירג את האלבום במקום ה-88 ברשימת "500 האלבומים הטובים ביותר בכל הזמנים של NME".
מגזין הרולינג סטון דירגו את האלבום במקום ה-500 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.
מגזין Spin כלל את האלבום במקום ה-85 ברשימת "300 האלבומים הטובים ביותר ב-30 שנים האחרונות (1985-2014), שנערך בשנת 2019.
Fueled By Ramen היא חברת תקליטים אמריקאית שהוקמה בגיינסוויל שבפלורידה על ידי ג'ון ג'אניק וויני פיורלו.
החברה, הממוקמת בניו יורק, היא חברת בת של וורנר מיוזיק גרופ.
ג'ון ג'אניק תכנן להקים את החברה בעודו תלמיד תיכון.
מאוחר יותר, כשלמד באוניברסיטת פלורידה, הקים ג'אניק את החברה יחד עם המתופף והפזמונאי של הלהקה Less Than Jake, ויני פיורלו.
בשנת 1998 הוציאה חברת התקליטים את המיני-אלבום של הלהקה Jimmy Eat World.
הדרישה לאלבום, שהיווה פריצת דרך לחברה וללהקה, הייתה גבוהה, ובאותה השנה חברת התקליטים הקימה את המשרדים הראשונים שלה בטמפה שבפלורידה.
מאז הוציאה החברה מספר אלבומים, ביניהם האלבום Take This to Your Grave של הלהקה פול אאוט בוי, שזכה להצלחה והגיע למעמד זהב.
בשנת 2004 הציג פיט ונץ, הבסיסט של הלהקה פול אאוט בוי, את חברת התקליטים בפני הלהקה דה אקדמי איז..., ששנה אחר כך הוציאה דרך החברה את אלבום הבכורה שלה, Almost Here.
זמן קצר לאחר מכן ונץ וג'אניק הקימו יחד את חברת התקליטים Decaydance Records, דרכה יצאו מספר אלבומים בסגנונות שונים.
בספטמבר 2005 הוציאו יחד שתי החברות את אלבום הבכורה של הלהקה פאניק!
אט דה דיסקו, A Fever You Can't Sweat Out, שהגיע למעמד של פלטינה כפולה.
בשנת 2007 הקימה החברה משרד במנהטן, והוציאה את האלבום Riot!
של הלהקה פאראמור, שהגיע למעמד פלטינה.
אלבומה השני של הלהקה פאניק!
Odd., יצא גם הוא דרך חברה זו והגיע למקום השני במצעד האלבומים של ארצות הברית בילבורד 200 לאחר שמכר 139,000 עותקים בשבוע הראשון להוצאתו.
בשנת 2009 יצא לאור אלבום האולפן השלישי של פאראמור, Brand New Eyes, שמכר 175,000 עותקים בשבוע הראשון להוצאתו והיה לאלבום שמכר הכי הרבה עותקים בשבוע הראשון להוצאתו בהיסטוריה של החברה.
Funeral (בעברית: "הלוויה") היא להקת דום מטאל נורווגית, חלוצה בתת-הסוגה פיונרל דום מטאל.
בהמשך סגנונה השתנה והיא עברה לנגן דום מטאל גותי.
הלהקה Funeral הוקמה ב-1991 וב-1993 הקליטה את הדמו הראשונה שלה, שנקרא Tristesse.
אלבום זה הופץ מאוחר יותר כמיני-אלבום על ידי חברת תקליטים אמריקאית.
לפי האתר הרשמי של הלהקה, בזכות דמו זה הם זכו לכינוי "הלהקה המדכאת ביותר בעולם".
כתוצאה מכך החליטה הלהקה לנגן יותר סימפוני וזה התבטא בדמו השני שלהם Beyond All Sunsets.
ב-1994 הייתה הלהקה אחת מלהקות הדום מטאל הראשונה ששילבו זמרת (Toril Snyen) ושירה נשית בשיריהם.
בשנת 1995 הם הוציאו את אלבומם הראשון Tragedies, שהפך לאחד האלבומים הידועים שלהם.
בסוף אותה שנה הזמרת טוריל עזבה את הלהקה.
ב-1996 נסעה הלהקה לאנגליה כדי להקליט 10 רצועות שמע, אך ללא שירה, מאחר שלא היו להם זמר או זמרת באותה תקופה.
הם שיתפו פעולה עם להקות כמו My Dying Bride ו-Anathema שניגנו דום-דת' עם נטייה למטאל גותי ו-Cradle of Filth שניגנה בלאק מטאל סימפוני.
הלהקה צירפה את הזמרת שרה אייק והצליחה להקליט 5 שירים, שיצאו בתור הדמו To Mourn Is a Virtue שידוע יותר בשם Demo 97. לדמו זה יצא רק מספר מועט של עותקים ולכן הוא נחשב לנדיר מאוד.
אחרי הקלטת הדמו שוב עזבה הזמרת את הלהקה, ובמקומה צורפה הזמרת האנה הוקלברג.
הלהקה הקליטה דמו נוסף ב-1999 וקראה לו The Passion Play, אך הוא ידוע יותר בשם Demo 99. גם הוא נדיר בגלל מספר קטן של עותקים שהופצו.
ב-2002 הוציאה הלהקה את האלבום In Fields of Pestilent Grief בחברת התקליטים האיטלקית Nocturnal Music.
ב-10 בינואר 2003 הבאסיסט וכותב השירים של הלהקה, איינר פרדריקסן (Einar Frederiksen), התאבד.
וכתוצאה מכך פעילות הלהקה הוקפאה עד סוף השנה.
ב-2004 שכתבה הלהקה 4 רצועות שמע מ-1997, ובהם שר הזמר פרודה פורסמו שהצטרף ללהקה.
הקלטות אלה היו אמורות לצאת כדמו נוסף, אך לבסוף נגנזו מכיוון שהלהקה כתבה שירים חדשים לגמרי.
ב-2005 הקליטה הלהקה אלבום חדש בן 9 שירים.
באפריל 2006, חברת התקליטים הפינית Firedoom Records הוציאה כאלבום אוסף כפול את Tragedies ו-Tristesse שנערכו מחדש, ולהם נוסף שירי בונוס מ-Beyond All Sunsets וההקלטות המוקדמות של Tragedies.
אלבום זה כלל גם אמנות עטיפה חדשה וכן תמונות ושירים שטרם פורסמו.
באוגוסט 2006 חתמה הלהקה בחברת התקליטים Tabu Recordings.
ב-28 באוקטובר 2006 חוותה הלהקה טרגדיה נוספת, כאשר הגיטריסט כריסטיאן לוס (Christian Loos) התאבד גם הוא.
ב-2007 עזב קייטיל אוטרסן את הלהקה והוחלף בידי ארלנד ניבה.
בספטמבר 2008 הוציאה הלהקה את האלבום As the Light Does the Shadow.
ב-13 במרץ 2009 הכריזה הלהקה בפוסט במייספייס שיש להם 14 שירים חדשים, עם משך השמעה כולל של 100 דקות, ואלה נמצאים בתהליך של פרה-פרודקשן (הפקה מוקדמת).
ב-12 ביולי כתבה הלהקה שיש עוד שירים מהאלבום הקרוב, ובכך רמזה שיש לה חומר לשני אלבומים או אלבום כפול.
רוג'ר ביורגה נשכר לעזור עם התזמור.
באפריל 2010 עזב הבסיסט והזמר פרודה פורסמו את הלהקה.
במאי 2011 יצא אלבומם To Mourn is a Virtue כאשר בארבעת השירים הראשונים שר פורסמו, ובארבעה השירים שאחריו שר אויסטן רוסטד (Oysten Rustad) ואילו השיר האחרון היה עיבוד של שיר מהדמו ב-1997 ואותו שרה שרה אייק (Sarah Eick).
מאטס לרברג - גיטרה חשמלית, שירה (2006–היום)
רונה גנדרוד - גיטרה באס (2010–היום)
סינדרה נדלנד - שירה (2010–היום)
איינר אנדרה פרדריקסן - גיטרה באס, שירה (1993–2003)
איישטיין רוסטד - זמר, שירה (1996)
1 הוא אלבום האולפן החמישי של הדיי ג'י הסקוטי קלווין האריס.
מהאלבום יצאו חמישה סינגלים, כשהבולט ביותר מביניהם הוא "Feels", שיצא בשיתוף הזמרת האמריקאית קייטי פרי, ובשיתוף פארל ויליאמס וביג שון.
הסינגל התבלט בכך שהוא זכה לדירוגי המצעדים הגבוהים ביותר, ונכון ל-2 באוגוסט 2017, הווידאו קליפ הנלווה שיצא לסינגל עומד על כ-90 מיליון צפיות.
הסינגל הראשון מהאלבום הנקרא "Slide", יצא לאור ב-23 בפברואר 2017.
כתב העת בילבורד דירג את האלבום במקום ה-57 ברשימתם "100 האלבומים הטובים ביותר של העשור השני".
לפני יציאת האלבום, האריס הכריז ברשתות החברתיות כי עתיד לצאת אלבום אולפן חדש, וכי עתידים להיות שיתופי פעולה עם זמרים רבים.
האריס פרסם סרטון קצר שמראה את שם השיר ביחד עם האמן שאיתו הוא משתף פעולה.
האריס כתב והפיק את כל שירי האלבום, ואת האלבום עצמו בשיתוף האמנים שהתארחו בכמה וכמה שירים.
את האלבום האריס החל להקליט כבר ב-2016, והקלטתו נמשכה עד שנת 2017 שבה הוא יצא לאור.
לאחר מכן האלבום לא הצליח לעלות בשנית בשני המצעדים הללו.
אלבום זה הוא האלבום המצליח ביותר של האריס במצעד הבילבורד 200, והשלישי המצליח ביותר במצעד האלבומים הבריטים.
Funny Girl (בעברית: ילדה מצחיקה) הוא סינגל שהוקלט על ידי הזמרת הלטבית-ברזילאית לאורה ריזוטו.
השיר יצא לאור ב-6 בדצמבר 2017, על ידי חברת התקליטים אינדפדנט כסינגל שלא מתוך אלבום.
בשנת 2017, נודע כי שיר זה ייצג את לטביה באירוויזיון 2018.
הווידאו קליפ המלא שיצא עבור השיר הועלה לערוץ היוטיוב של לאורה ריזוטו ב-28 בינואר 2018, כמה שבועות לאחר צאתו כסינגל.
בתחילת הקליפ, ניתן לראותה כשהיא רוקדת בתוך סלון, תוך שהיא שרה את השיר.
נכון למאי 2019, מונה הצפיות של הקליפ עומד על קרוב למיליון צפיות.
מדינהתאריך יציאהפורמטחברת תקליטיםעולם6 בדצמבר 2017הורדה דיגיטליתאינדפנדנט
Full House היא סדרת רשת ישראלית המשודרת ב-YouTube וכן בערוץ HOT Real וב-VOD של הוט.
הסדרה עוקבת אחר חייהם של חמישה צעירים וצעירות הגרים בווילה בקיסריה.
נכון לספטמבר 2020 צברה הסדרה כ-45.4 מיליון צפיות ויש לה 247 אלף מנויים.
בתחילת חודש מרץ 2019 נכנסו שלושה כוכבי רשת: אביב ראובן, עידן טלמור ומאור גמליאל, לווילה מפוארת בקיסריה, שבה יתגוררו למשך שנה.
בהמשך, הצטרפה אליהם שירה בר, שנבחרה על ידי הקהל, ודניאלה דואק.
במסגרת הסדרה עולים פרקים מדי יום באורך של כרבע שעה.
הפרקים מצולמים כוולוגים, שהם בלוגים המבוססים על וידאו.
במסגרת הפרקים מבוצעים אתגרים, מתיחות ואטרקציות.
ביום העצמאות 2019, נערכה במסגרת הסדרה מסיבה עם כוכבי רשת שהוגדרה בתקשורת כ"מסיבה המדוברת והנצפית ביותר בתולדות המדינה".
ביוני 2019 הוציאו חברי הסדרה שיר מחאה על הטרדות מיניות.
נכון לספטמבר 2020 צברה הסדרה כ-45.4 מיליון צפיות ו-247 אלף מנויים בערוץ היוטיוב; באינסטגרם יש לה 58.9 אלף עוקבים.
כמו כן הסדרה משודרת בערוץ HOT Real וב-VOD של חברת HOT.
Funhouse Tour: Live in Australia הוא אלבום ההופעה השלישי של הזמרת פינק, שיצא לאור ב-14 באוקטובר 2009, על ידי לה-פייס רקורדס בפורמט DVD, אודיו ובלו-ריי.
אלבום הווידאו מכיל קטעים מתוך סיבוב ההופעות "Funhouse Tour" אשר צולמו ב-17 וב-18 ביולי 2009 בסידני אוסטרליה.
אלבום הווידאו זכה להצלחה, במיוחד באוסטרליה שם הגיע למעמד של 32 פלטינות עם מכירות של 480 אלף עותקים.
רשימת שירים של גרסת ה-DVD/Blu-ray
Full Moon (בעברית: ירח מלא) הוא אלבומה השלישי של הזמרת ברנדי נורווד, אשר יצא לאור ב-5 במאי 2002, על ידי חברת התקליטים אטלנטיק רקורדס.
האלבום הוקלט בין קיץ לסתיו 2001, לאחר שהחליטה לקחת הפסקה ממוזיקה כדי להתמקד בצילומים של הסיטקום Moesha בה כיבבה עוד מתחילת הקריירה שלה.
ברדני ציינה זמרות כמו ויטני יוסטון, קים בארל ואניה כהשפעה ווקאלית על האלבום בכך שגרמו לה לדחוף את היכולות הווקאליות שלה לקצה ומעבר למה שהגיעה קודם לכן.
רודני ג'רקינס ציין כי מייקל ג'קסון, הקול של נורווד ומועדוני לילה באירופה היוו לו השראה על העבודה על האלבום.
באותה תקופה הזמרת הייתה במערכת יחסים עם המפיק המוזיקלי ביג ברט מה שהשפיעה על האלבום מבחינה לירית.
מבחינה מוזיקלית האלבום מושפע מסגנונות של מוזיקה אלקטרונית כמו UKG, אלקטרו, דאנס, גליץ' פאנקטרוניקה לצד אלמנטים של R&B ומוזיקת נשמה שבאו לידיי ביטוי בבלדות אשר הושפעו גם ממוזיקה עכשווית למבוגרים.
נורווד עבדה על האלבום עם מפיקים כמו רודני ג'רקינס שעבד איתה גם על אלבומה הקודם ובאלבום הזה כתב והפיק את רוב השירים.
בנוסף עבדה עם מייק סיטי, ווארין קמפבל וקית' קרוץ'.
עם שחרורו האלבום קיבל ביקורות מעורבות ממבקרי מוזיקה אך כן זכה לביקורות חיוביות הכרה רטרוספקטיבית מצד מוזיקאים, זמרים ומפיקים על היכולות הווקאליות שלה.
האלבום זכה להצלחה במצעדים והפך לאלבום שלה שהגיע למיקומים הגבוהים ביותר במצעדים.
בנוסף לכך, קיבל שתי מועמדויות בטקס פרסי הגראמי בקטגוריות "אלבום ה-R&B העכשווי הטוב ביותר".
האלבום הגיע למקום הראשון במצעד אלבומי ה-R&B וההיפ-הופ האמריקאי ולמקום השני במצעד האמריקאי הכללי עם מכירות של 156 אלף עותקים בשבוע הראשון ליציאתו.
בסופו של דבר, האלבום הצליח לקבל מעמד פלטינה עם מכירות של מיליון עותקים במדינה.
מתוך האלבום יצאו 3 סינגלים: "" ,"Full Moon" ו-"He Is".
"Fun Tonight" (בעברית: "כיף הלילה") הוא שיר שהוקלט על ידי הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica.
השיר נכתב על ידי ליידי גאגא, יעקב כשר, סקרילקס, רמי ובלאדפופ והופק על ידי סקרילקס ובלאדפופ גם כן.
השיר הוא שיר בסגנון הפופ שמושפע ממוזיקת דאנס-פופ ומכמה סוגי מוזיקה נוספים, בדומה לשאר שירי האלבום.
בשיר יש שימוש בכלי מקלדת, גיטרה, תופים, בס וערבוב מוזיקלי.
"Fun Tonight" הוא שיר אופטימי שעוסק במאבק כנגד הפסימיות.
כשיצא, נטען כי השיר מדובר על ארוסה לשעבר של גאגא כריסטיאן קרינו, אך בהמשך, זו ציינה במפורש כי השיר מדבר על עצמה ועל התחושות הכלליות שלה.
השיר נחשף כאשר פורסמה רשימת השירים המלאה של האלבום.
אף על פי ששם השיר הוא "Fun Tonight" (בעברית: כיף הלילה), גאגא טוענת כי היא כלל לא מצליחה ליהנות באותו הלילה, אך היא שומרת על אופטימיות.
כבר כשיצא, זכה השיר לביקורות ושבחים ממבקרי המוזיקה.
באתר האינטרנט של הרפרס בזאר כי "המעריצים של ליידי גאגא חושבים שהיא שרה את השיר על ארוסה לשעבר כריסטיאן קרינו", תוך שהוסיפו כי "ליידי גאגא כבר חשפה שהאלבום Chromatica, הושפע מכאב ושברון לב מהזוגיות שלה בעבר.
מעריציה של הכוכבת, לעומת זאת, משוכנעים שאחד משירי האלבום נכתב במיוחד על ארוסה כריסטיאן קרינו".
מגזין Elle, סקר באופן מקיף את השיר, תוך שפירט מדוע השיר כן מדבר על ארוסה לשעבר של גאגא, כריסטיאן קרינו.
במגזין קוסמופוליטן דובר על הנושא בהרחבה גם כן, ובביקורת שערכו הגרדיאן על האלבום עצמו, צוין כי השיר הוא אחת מהסיבות שהופכים את Chromatica, לאלבום אישי מאוד של גאגא.
בפחות מ-24 שעות, הצליח האודיו לצבור מאות אלפי צפיות, תוך שנכון ליוני 2020, צבר למעלה ממיליון צפיות.
אודיו נוסף של השיר, צבר בשעות בודדות למעלה מ-500,000 צפיות ונכון ליוני 2020 מונה הצפיות שלו עומד על למעלה ממיליון צפיות גם כן, בדומה לקודם.
Funny Lady (בעברית: פאני ליידי) הוא פסקול הסרט "Funny Lady" שבוים על ידי הרברט רוס ובוצע על ידי ברברה סטרייסנד וג'יימס קאן.
הפסקול יצא לאור במרץ 1975, על ידי חברת התקליטים אריסטה רקורדס והופק על ידי פיטר מאץ שגם היה מפיק בפועל ואת שירי האלבום כתבו ברובו פרב אב וג'ון קנדר.
כל שירי האלבום הן מנקודת מבטה/הופעותיה של פאני ברייס (שמגולמת על ידי סטרייסנד) בסרט.
מתוך האלבום יצא הסינגל "How Lucky Can You Get", אשר יצא באפריל אותה שנה.
בנוסף, השיר הועמד לפרס האוסקר בקטגוריית השיר המקורי הטוב ביותר, ואילו סטרייסנד הייתה מועמדת לפרס גלובוס הזהב בקטגוריית "השחקנית הטובה ביותר".
בשנת 1998 הפסקול הופץ מחדש עם מיקס נוסף של "How Lucky Can You Get", שלא היה חלק מגרסת התקליט.
הרבה מהמבקרים מתחו ביקורת על הבחירה בקאן לשיר בשניים משירי האלבום אם כי היו מבקרים שראו אותו ראוי לשיר באלבום.
האלבום הגיע למעמד אלבום זהב בארצות הברית ובנוסף נכנס גם למצעד האלבומים הקנדי והאוסטרלי.
Funny Girl (בעברית: מצחיקונת) הוא פסקול של הזמרת והשחקנית ברברה סטרייסנד לסרט בעל אותו השם, "מצחיקונת".
האלבום הופץ לראשונה כתקליט ובהמשך יצא מחדש על גבי פורמטים נוספים כמו קלטת שמע ותקליטור.
הפסקול היה ברשימת 200 האלבומים הנמכרים ביותר בארצות הברית של המגזין בילבורד בין ספטמבר 1968 - לאוקטובר 1970 (השהות הארוכה ביותר של אלבום שלה).
בנוסף, שובץ ברשימת האלבומים הטובים ביותר בכל הזמנים ורשת הרדיו NPR כללה אותו ברשימת האלבומים הנשיים הטובים בהיסטוריה.
(בעברית: מצחיקונת (קאסט ההקלטות המקורי של ברודוויי) הוא אלבום מחזמר, המורכב משירים מתוך המחזמר של "מצחיקונת".
את רוב שירי המחזמר ביצעה סטרייסנד עצמה או בליווי הקאסט כאשר מספר שירים גם בוצעו ללא הזמרת.
הקלטות השירים התרחשו יום אחד בלבד והאלבום יצא כשבוע לאחר ההקלטות על ידי חברת התקליטים קפיטול רקורדס ובכך זו הייתה הפעם הראשונה שאלבום של סטרייסנד או אלבום שהיא מעורבת בו לא יצא על ידי קולומביה רקורדס.
האלבום הצליח להגיע למקום השני במצעד הבילבורד 200, שבארצות הברית והגיע למעמד אלבום זהב במדינה על מכירות של למעלה מ-500 אלף עותקים.
בנוסף האלבום גם זכה בפרס גראמי בקטגוריית "אלבום המחזמר הטוב ביותר".
colspan="3" align="center" | הפוסטר הרשמי של האירוע בכיכובם של מגוון מתאבקים
היה אירוע היאבקות מקצועית בשיטת השלם וצפה של ארגון ההיאבקות All Elite Wrestling (AEW).
האירוע נערך ב-7 בנובמבר 2020 באולם ה-Daily's Place בג'קסונוויל, פלורידה והוא היה האירוע השני בסדרת אירועי Full Gear.
בקרב המרכזי, ג'ון מוקסלי ניצח את אדי קינגסטון בקרב "אני נכנע" ושמר על אליפות העולם של AEW.
עוד ברשימת הקרבות, היאנג באקס (מאט ג'קסון וניק ג'קסון) ניצחו את FTR (קאש וילר ודקס הרווד) וזכו באליפות הזוגות של AEW, דארבי אלין ניצח את קודי רודס וזכה באליפות TNT של AEW, וקני אומגה ניצח את אדם פייג' בקרב הגמר של טורניר ההדחות על המועמדות לאליפות העולם של AEW.
במהלך האירוע All Out, שנערך ב-5 בספטמבר 2020, ארגון ההיאבקות All Elite Wrestling (AEW) הודיע על אירוע השלם וצפה הבא שלו, Full Gear, כך שהאירוע הפך להיות אירוע שנתי.
ב-6 בנובמבר, יום לפני קיום האירוע, רשת הטלוויזיה TNT שידרה תוכנית של שעה אשר נקראה Countdown to Full Gear, כשתוכנית זו גרפה כ-245 אלף צפיות.
ב-23 בספטמבר בפרק של התוכנית Dynamite, ג'ון מוקסלי הגן בהצלחה על אליפות העולם של AEW נגד אדי קינגסטון לאחר שגרם לאחרון להתעלף הודות להכנעת חניקה.
ב-14 באוקטובר בפרק של התוכנית Dynamite, קינגסטון תקף את מוקסלי לאחר הקרב של האחרון נגד לאנס ארצ'ר וטען שהוא לעולם לא נכנע בקרב על האליפות ביניהם.
שבוע לאחר מכן בתוכנית, נקבע שמוקסלי יגן על תוארו נגד קינגסטון בקרב "אני נכנע" באירוע Full Gear.
ב-30 בספטמבר בפרק של התוכנית Dynamite, דווח על קיום טורניר הדחות בן שמונה משתתפים על המועמדות לאליפות העולם של AEW, כשגמר הטורניר יתקיים באירוע Full Gear והמנצח בו יקבל קרב עתידי על אליפות העולם של AEW.
ילד הג'ונגל, ריי פיניקס, קני אומגה, וורדלו, קולט קבנה, אדם פייג', ג'ואי ג'נלה ופנטה אל זרו M הוכרזו כמשתתפים בטורניר.
הארבעה שהעפילו לשלב חצי הגמר היו ריי פיניקס, קני אומגה, אדם פייג' וורדלו לאחר שניצחו ב-21 באוקטובר בפרק של התוכנית Dynamite, את פנטה אל זרו M, סוני קיס, קולט קבנה וילד הג'ונגל, בהתאמה.
לעומת זאת, בעקבות פציעה בצוואר של פיניקס במהלך הקרב שלו מול פנטה אל זרו M, הוא לא היה כשיר להמשיך בטורניר ולכן הוא העניק לפנטה את הזכות להמשיך במקומו בטורניר כתוצאה מפרישה.
שבוע לאחר מכן בתוכנית, השניים שהעפילו לגמר הטורניר היו קני אומגה ואדם פייג' לאחר שניצחו את פנטה אל זרו M וורדלו, בהתאמה.
כתוצאה מכך, הקרב בין אלופי הזוגות של AEW לשעבר, קני אומגה לאדם פייג', נקבע לאירוע Full Gear.
ב-14 באוקטובר בפרק של התוכנית Dynamite, קרב זוגות מרובע נקבע לפרק של השבוע הבא, כשהמנצחים בקרב זה יאתגרו את FTR (קאש וילר ודקס הרווד) לקרב על אליפות הזוגות של AEW באירוע Full Gear.
ארבעת הצמדים שנבחרו באופן אקראי היו פרייבט פארטי (אייזיאה קאסידי ומארק קוון), אלכס ריינולדס וג'ון סילבר מקבוצת הדארק אורדר, הבוצ'ר והבלייד, והיאנג באקס (מאט ג'קסון וניק ג'קסון).
בקרב זה, ניצחו היאנג באקס.
בפרומו ששודר ב-28 באוקטובר בפרק של התוכנית Dynamite, היאנג באקס הודיעו שאם הם יפסידו באירוע Full Gear, הם לא יאתגרו יותר על אליפות הזוגות של AEW.
ב-14 באוקטובר בפרק של התוכנית Dynamite, הקרב בין קודי לאורנג' קאסידי הסתיים בתיקו עקב חריגה מגבולות הזמן המוקצב וכתוצאה מכך קודי שמר על אליפות TNT של AEW.
לאחר מכן, נודע שדארבי אלין יאתגר את אלוף ה-TNT לקרב על התואר באירוע Full Gear.
לפני קיום האירוע, קודי התמודד מול קאסידי בקרב חוזר על אליפות TNT של AEW, שהיה מסוג קרב חוטבי עצים ב-28 באוקטובר בפרק של התוכנית Dynamite, שבו קודי יצא עם ידו על העליונה ושמר על תוארו.
בעקבות זאת, הקרב בין קודי לאלין הפך רשמי לאירוע Full Gear.
לאחר שמאט הארדי ניצח את סמי גווארה בקרב חוקי ברוקן באירוע All Out, הארדי לקח חופשה קצרה במטרה להחלים ולחזור לפעילות עקב פציעה שספג במהלך הקרב ביניהם.
הוא התחבר לשורות הצמד פרייבט פארטי כמנג'ר שלהם, אך הותקף מאחורי הקלעים לפני הקרב שלהם ב-16 בספטמבר בפרק של התוכנית Dynamite.
התוקף נחשף מאוחר יותר כלא אחר מסמי גווארה.
כתוצאה מכך, קרב אליט דילישן נקבע בין השניים והוא יתקיים במתחם הארדי בקמרון, קרוליינה הצפונית.
באירוע Fight for the Fallen, שנערך ב-15 ביולי, ניילה רוז חשפה את המנג'רית שלה, ויקי גררו.
לאחר הקרב של רוז ב-13 באוקטובר בפרק של התוכנית Dark, השתיים שהוכרו בשם "The Vicious Vixens", איתגרו את היקארו שידה לקרב על אליפות הנשים של AEW, שבחזקתה.
ב-28 באוקטובר בפרק של התוכנית Dynamite'', שידה נענתה בחיוב לאתגר זה וכתוצאה מכך הקרב ביניהן הפך רשמי לאירוע Full Gear.
MJF, שבמקור הביע את רצונו להצטרף לקבוצת The Inner Circle בראשותו של כריס ג'ריקו ב-13 בנובמבר 2019, חיפש להצטרף לקבוצה כלשהי לאחר שהוא כשל בניסיונו לנצח את ג'ון מוקסלי ולזכות באליפות העולם של AEW באירוע All Out.
במהלך השבועות שבאו לאחר מכן, השניים נפגשו לסעודה משותפת ולדיון "בית העירייה" שבו קבוצת The Inner Circle ידונו בנושא צירופו של MJF.
לאחר מספר שאלות מאריק בישוף ואחרים, ג'ריקו הודיע שהוא יעניק ל-MJF קרב נגדו באירוע Full Gear, ובמידה שהאחרון ינצח אותו, הוא יצטרף לקבוצת The Inner Circle.
+ אישיויות אחרות על המסך תפקיד: שם:צוות השידור באנגליתג'ים רוס (אירוע)טוני שיבאני (מופע מקדים + אירוע)אקסקליבר (מופע מקדים + אירוע)דון קאליס (אומגה נגד פייג')צוות השידור בספרדיתאלכס אבראנטסדאשה גונזלסווילי אורבינהצוות השידור בגרמניתגונטר זאפףמייק ריטרצוות השידור בצרפתיתאלן מיסטרנגלונורברט פיילןכרוזג'סטין רוברטסשופטיםאובריי אדוארדסברייס רמסבורגפרנק גסטיניומייק קיודהמייק פוסיפול טרנרריק קנוקסמראייניםאלכס מארווזדאשה גונזלס
קרב אחד בודד התקיים במהלך המופע המקדים אשר נודע בשם "The Buy In" ובו סרינה דיב הגנה על אליפות הנשים של NWA נגד אליסן קיי.
דיב רשמה הגנה מוצלחת על התואר לאחר שהכניעה את קיי בעזרת מהלך ההכנעה, סריניטי לוק.
לאחר הקרב, אלופת הנשים של NWA לשעבר, ת'אנדר רוזה, הגיעה לזירה והתעמתה עם דיב.
האירוע עצמו נפתח בקרב גמר טורניר ההדחות על המועמדות לאליפות העולם של AEW בין אדם פייג' לקני אומגה, כשהמנצח בקרב קיבל קרב עתידי על אליפות העולם של AEW.
אומגה ביצע על פייג' את מהלך ה-One Winged Angel כדי להשיג את הניצחון בקרב ולקבל קרב עתידי על התואר הראשי.
בקרב השני, ג'ון סילבר התמודד מול אורנג' קאסידי.
בסיום, קאסידי ביצע על סילבר את מהלך ה-Beach Break, שהספיק לו כדי לנצח בקרב.
אז, קודי (שלווה לקרב על ידי ארן אנדרסון) הגן על אליפות TNT של AEW נגד דארבי אלין.
בסיום, לאחר ששני המשתתפים ניסו להצמיד זה את זה, אלין ניצח בקרב לאחר הצמדה ובכך זכה בתואר.
בקרב שבא לאחר מכן, היקארו שידה הגנה על אליפות הנשים של AEW נגד ניילה רוז (שלוותה לקרב על ידי ויקי גררו).
שידה רשמה הגנה מוצלחת על התואר לאחר שביצעה על רוז סדרת בעיטות.
לאחר מכן, FTR (קאש וילר ודקס הרווד) הגנו על אליפות הזוגות של AEW נגד היאנג באקס (מאט ג'קסון וניק ג'קסון) בקרב שבו אם היאנג באקס היו מפסידים, הם לא היו יכולים לאתגר לעולם על אליפות הזוגות של AEW.
כמו כן, בכפוף להתניה שנקבעה מראש, המנג'ר של FTR, טולי בלנצ'רד, הורחק מתחום הזירה.
סיום הקרב התנהל כך שקאש וילר ניסה לבצע על מאט ג'קסון את מהלך הספרינגבורד 450 ספלאש, הלא אופייני לו כאשר הוא קפץ מעל החבל העליון.
מנגד, וילר פספס את ג'קסון והאחרון ניצל זאת כדי לבצע את מהלך הסופרקיק עם כף רגלו היחפה; מהלך אשר הספיק לו כדי להעניק לו ולאחיו את הניצחון בקרב ואת הזכייה באליפות הזוגות.
לאחר הקרב, קני אומגה הגיע כדי לחגוג עם אלופי הזוגות החדשים.
בקרב הבא, מאט הארדי התמודד מול סמי גווארה בקרב אליט דילישן, שהתרחש במתחם הארדי.
במהלך הקרב, גנגרל והוריקן הלמס ערכו הופעות אורח, כך שגנגרל עזר לגווארה והלמס עזר להארדי.
כמו כן, סנטנה ואורטיז ופרייבט פארטי התערבו בקרב לטובת גווארה והארדי, בהתאמה.
בסיום, הארדי הצמיד את גווארה לניצחון לאחר שהטיח כיסא בראשו.
בקרב הלפני האחרון, כריס ג'ריקו התמודד מול MJF (שלווה לקרב על ידי וורדלו) בקרב שבו אם MJF ינצח, הוא יצטרף לקבוצת The Inner Circle.
בסיום, וורדלו הסיח את דעתו של השופט כאשר העניק ל-MJF את טבעת היהלום של דינאמייט.
מנגד, ג'ייק הייגר הגיח וזרק לעבר ג'ריקו את אלת הבייסבול שלו, פלויד.
ג'ריקו היה בדרכו להשתמש בפלויד, אך בזמן שדעתה של השופטת הוסחה על ידי וורדלו, MJF נשכב על הרצפה והעמיד פנים שהוא ספג מהלומה מג'ריקו, אף על פי שלא קרה הדבר.
האחרון שמט את אלת הבייסבול מידיו והחל לשכנע את השופטת, אובריי אדוארדס, שהוא לא פגע בו כלל.
MJF ניצל מצב זה לטובתו וביצע על ג'ריקו הצמדה מוצלחת לספירת שלוש תוך כדי שהוא אחז במכנסיו.
כתוצאה מניצחונו של MJF, הוא הצטרף לקבוצת The Inner Circle ביחד עם וורדלו.
לאחר הקרב, MJF התקדם אל עבר ג'ריקו במטרה ללחוץ את ידו.
ג'ריקו לא רק שלחץ את ידו, אלא גם חיבק אותו, כך שהשניים ביחד עם וורדלו והייגר חגגו את ניצחונו.
בקרב המרכזי, ג'ון מוקסלי הגן על אליפות העולם של AEW נגד אדי קינגסטון בקרב אני נכנע.
בסיום, מוקסלי חנק את קינגסטון בעזרת חוט תיל שהיה עטוף סביב זרועו.
חניקה זו הובילה לכך שקינגסטון אמר את המילים "אני נכנע", שהעניקו למוקסלי את הניצחון בקרב אשר הקנה לו הגנה מוצלחת על התואר.
האירוע קיבל ביקורות חיוביות בקרב המבקרים והצופים, כשהקרב על אליפות הזוגות של AEW עמד בראש ביקורות אלה.
העיתונאי של Wrestling Observer Newsletter, דייב מלצר, העניק לקרב על אליפות הזוגות של AEW ציון של 5.25 כוכבים, שזה הוא הקרב השלישי של AEW שמקבל ציון שהוא מעל שיטת הדירוג המתקבלת של 5 כוכבים.
לקרב בין אומגה לפייג' העניק ציון של 4.5 כוכבים, לקרב בין אלין לרודס ולקרב המרכזי על אליפות העולם של AEW ציונים של 4.25 כוכבים.
הקרב בין הארדי לגווארה לא זכה לציון בשל העובדה שהוא צולם בסגנון קולנועי.
כריס בנגל מהאתר CBS ספורטס כינה את האירוע כאחד שלא אכזב, העלילה מאחורי הקרב של MJF לג'ריקו היה "יוצא מגדר הרגיל", הקרב בין FTR ליאנג באקס היה "אחד מהקרבות הטובים ביותר בזמן האחרון", והקרב על אליפות העולם היה "מבדר".
יוסף סטשבסקי מהמגזין ניו יורק פוסט אמר שהאירוע "העביר את הסחורה בגדול", לקרב בין הארדי לגווארה היו "רגעים כיפים במיוחד", קרב הזוגות בין FTR ליאנג באקס "ענה על הציפיות ועל קרב החלומות שציפו לו כל כך במשך זמן רב", והקרב בין מוקסלי לקינגסטון היה "ברוטלי ולעיתים לא נעים".
מס' תוצאות התניות זמן P1 סרינה דיב (א) ניצחה את אליסן קיי בהכנעה קרב יחידים על אליפות הנשים של NWA 10:25 2 קני אומגה ניצח את אדם פייג' קרב גמר טורניר ההדחות על המועמדות לאליפות העולם של AEWהמנצח בקרב קיבל קרב עתידי על אליפות העולם של AEW.
28:35 7 מאט הארדי ניצח את סמי גווארה קרב אליט דילישן 19:39 8 MJF (עם וורדלו) ניצח את כריס ג'ריקו קרב יחידיםמאחר ש-MJF ניצח, הוא ביחד עם וורדלו הצטרפו לקבוצת The Inner Circle.
16:10 9 ג'ון מוקסלי (א) ניצח את אדי קינגסטון קרב "אני נכנע" על אליפות העולם של AEW 17:35 (א) - מתייחס למתאבק/מתאבקים שהגיעו לקרב כאלוף/אלופיםP - מציין שהקרב יתקיים במופע המקדים לאירוע
טורניר הדחות על המועמדות לאליפות העולם של AEW
(2019) Full Gear היה אירוע היאבקות מקצועית בשיטת השלם וצפה של ארגון ההיאבקות All Elite Wrestling (AEW).
האירוע נערך ב-9 בנובמבר 2019 באולם רויאל פארמס ארנה בבולטימור, מרילנד.
שמונה קרבות התנהלו באירוע, כולל אחד שהתקיים במופע המקדים לאירוע.
בקרב המרכזי, ג'ון מוקסלי ניצח את קני אומגה בקרב ללא סנקציות.
באירוע Double or Nothing, ג'ון מוקסלי הגיע מהקהל ותקף את כריס ג'ריקו וקני אומגה.
האחרון השיב מלחמה כאשר השניים התקוטטו ביניהם באזור רמפת הכניסה לאולם, שם מוקסלי ביצע על אומגה את מהלך ה-Standing Fireman's Carry Takeover, וכך האירוע הסתיים.
קרב בין השניים נקבע לאירוע All Out, לעומת זאת, הקרב התבטל עקב פציעה בכתפו של מוקסלי.
ב-4 בספטמבר, הקרב שתוכנן בין השניים חודש ויתקיים באירוע Full Gear.
ב-9 באוקטובר בתוכנית Dynamite, בסיום הקרב של מוקסלי נגד שון ספירס, אומגה הגיע ועמד על רמפת הכניסה לאולם עם מטאטא ואלת בייסבול, שניהם עטופים בגדר תיל.
אומגה זרק את אלת הבייסבול לכיוון מוקסלי, אך פאק הגיח לפתע ותקף את אומגה מאחור בעזרת כיסא.
מוקסלי לא ניצל את העובדה שאומגה היה מחוסר הכרה על הרצפה, כשרצה קרב הוגן ביניהם, ולכן זרק את אלת הבייסבול והלך אל מאחורי הקלעים.
ב-30 באוקטובר בתוכנית Dynamite, נודע שהקרב בין השניים הפך לקרב ללא סנקציות.
באירוע All Out, כריס ג'ריקו ניצח את אדם פייג' והפך לאלוף העולם הראשון של AEW, בעוד שבקרב אחר באירוע, קודי ניצח את שון ספירס, ובכך שיפר את מאזן קרבות היחידים שלו לשני ניצחונות ותיקו אחד.
בעקבות מאזנו החיובי של קודי, נקבע שהוא יתחרה נגד כריס ג'ריקו על אליפות העולם של AEW באירוע Full Gear.
ב-29 באוקטובר, AEW הודיעו שהקרב יכלול פאנל שופטים אשר ישבו מחוץ לזירה ויקבעו את המנצח בקרב במקרה של תיקו לאחר חריגה מגבולות הזמן המוקצב.
ב-6 בנובמבר בתוכנית Dynamite, קודי הצהיר שאם הוא לא ינצח בקרב שלו באירוע Full Gear, הוא לעולם לא יוכל לקבל קרב על אליפות העולם של AEW.
באירוע All Out, סנטנה ואורטיז ערכו את הופעת הבכורה שלהם בארגון AEW, כשתקפו את היאנג באקס (מאט ג'קסון וניק ג'קסון) לאחר הקרב של האחרונים נגד הלוצ'ה בראדרס.
במהלך תוכנית הבכורה של Dynamite ב-2 באוקטובר, סנטנה ואורטיז חברו לשורותיו של אלוף העולם של AEW, כריס ג'ריקו, וביחד הם ניצחו בקרב שלושה נגד שלושה את The Elite (קני אומגה והיאנג באקס).
לאחר מכן, נודע שסנטנה ואורטיז הצטרפו לקבוצת The Inner Circle בראשותו של כריס ג'ריקו, לצד סמי גווארה וג'ייק הייגר, כשבאותה התוכנית הם איתגרו את היאנג באקס לקרב זוגות באירוע Full Gear, אתגר שהיאנג באקס נענו בחיוב.
באירוע Double or Nothing, אדם פייג' היה אמור להתחרות נגד פאק, אך עקב "הבדלים יצירתיים" עם הארגון Dragon Gate, שבו פאק התאבק ושימש כאלוף המכהן באותה התקופה, הקרב בוטל.
לאחר שהבדלים אלו הוסדרו, פאק ערך את הופעת הבכורה שלו ב-AEW באירוע All Out, כשניצח את קני אומגה לאחר שגרם לו להתעלף עקב מהלך ההכנעה שלו, הברוטלייזר.
במהלך ראיון של פייג' לאחר האירוע, הוא נקטע על ידי פאק, שאמר שהוא ישיג את נקמתו נגד פייג'.
קרב בין השניים נקבע ל-2 באוקטובר במסגרת תוכנית הבכורה השבועית של הארגון, המוכרת בשם Dynamite, ובו פאק ניצח.
ב-16 באוקטובר, פייג' וקני אומגה ניצחו בקרב זוגות את פאק וג'ון מוקסלי.
לאחר מכן, קרב נוסף בין השניים נקבע לאירוע Full Gear.